उनके मेरे ब्लॉग लेखन से संबंध शुरु हुए और पारिवारिक हो गये। राजीव जब शुरुआती दौर में हास्य व्यंग्य पर अपना हाथ साफ कर रहे थे तो हालांकि छोटे छोटे संवादों से लबरेज लेख लिख रहे थे मगर लिखते लिखते भूल जाते थे कि कहीं रुकना भी है। लम्बे-लम्बे आलेख, मगर चूँकि वे बाँधने की क्षमता रखते थे और पाठक उसके बहाव में बहता चला जाता था तो अखरते भी न थे मगर उनको पढ़ने के चक्कर में न जाने कितने अन्य लोगों को हम पढ़ने से वंचित रह जाते थे इसका कोई मलाल न रहता। हालांकि लम्बाई के लिए कई बार उनको टोका मगर जबाब स्माईली से मिला और वो कभी न सुधरे। और वही न सुधरना आज भी उजागर है।